# Mødereferat – møde 7

**Dato:** 26.11.2014 kl. 19.00 – 21.00

**Sted:** Terp Skovvej 7B, 8860 Ulstrup

**Deltagere:** Lasse Schurmann(LS), Marianne Rigtrup(MR), Jens Aage Hansen(JAH), Søren Dalby(SD).
**Afbud:** Lars H. Storgaard(LHS), Henrik Berg Laustsen(HBL), Morten Dam(MD), Morten Hvidt Christensen(MHC)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.
*Formand(SD)*Protokollen er pt. hos SD, er nu opdateret. Øvrige sager: henvises til pkt 5. og pkt. 6

*Næstformand(MR)
Hjemmeside og kontakt til foreninger:* Mødereferat fra møde hos SD vedr. hjemmeside og kontakt til foreninger var sendt ud. Men SD ikke modtaget det. Sendes igen(MR).
Kontakt til foreninger om at have link på hjemmesiden er påbegyndt og flere har nikket ja. Men det er for mange en forudsætning, at det ikke koster noget. Ok. Det drejer sig om at gøre hjemmesiden interessant, så der kommer mere trafik. MR og MHC fortsætter arbejdet.
MHC har efter nedbrud af hjemmeside genetableret den, og der nu lagt flere links til foreninger ind. SD udleverede eksempel på folder fra Hammel Netværk til inspiration på disponering og emner, som kan være af interesse for nuværende og kommende borgere.
MCH havde til SD meddelt navne på foreninger som havde accepteret at få link på hjemmesiden.
MHC havde efterspurgt beskrivelse af projekter som kan lægges på hjemmesiden. De kommer nu, men kommunen har ønsket i en periode at holde tilbage på offentliggørelse.

*Trækstien:* Opfordring fra projektleder om stillingtagen til forskellige modeller for projektindhold. Konklusion: Der stiles imod at også handicappede kan komme til stien. Drøftelse med lodsejer/beboere pågår. Den prioritering kan måske gøre gennemførelsen mere langvarig, men vil også give den mest perspektivrige løsning.

*Kasserer(LS)* Orienterede om saldo.
*Budget 2015:* SD og LS havde drøftet budget udkast for 2015. Flere omkostningsposter kom til. Desværre er strøm og forsikring af infostander dyr(omkr. 12.000kr). Så vi skal se på niveau for virksomhedsindtægt før generalforsamlingen i februar. Budgetudkastet balancerer men forudsætter indtægter fra virksomheder, fonde og private på ca. 37.000. Hvorvidt man skal overveje betaling for reklame på infostander og hjemmeside vurderes stadig. Konceptet skal vurderes via kontakt til udvalgte virksomheder. Bestyrelsen drøfter på næste møde endeligt udkast(SD og LS) til beslutning. Bestyrelsesmedlemmer tager kontakt til udvalgte virksomheder for at vurdere konceptet, beløbsstørrelse og præmisser.

*Julebelysning:* Der var med assistance fra bestyrelsen, Per Thomsen og Schurmann a/s ophængt julekæder på de to træer ved åen samt på torvet. En lyskæde var repareret af LS og hænges op sammen med den øvrige belysning senere og inden den kommende weekend.
I forbindelse med ophængningen blev det besluttet kun at hænge det op som var helt intakt. Derfor – og det blev også besluttet på et tidligere bestyrelsesmøde – blev de farvede lysstofrør ikke hængt op i år. Vi skal til næste år – og i god tid inden næste ophængning – beslutte yderligere ophæng samt om de eksisterende kæder på træer på torvet skal fornyes. Budget herfor udarbejdes så det kan indarbejdes i budget for 2015.(LS, SD).
 *Sekretær*Intet

*Udvalg/andre*Se pkt. 5.

1. Sager til behandling.

*Hjertestarter i Ulstrup(SD)*Der er indgået serviceaftale(incl. forsikring) med Kunsten at redde liv. Hjertestarteren placeres ved Dagligbrugsen udenfor. LS sørger for tilslutning. Sker nok fredag den 28.11.14.
SD udarbejder info og pressemeddelelse. SD kontakter formand for at sikre at Schurmann a/s, og Ulstrup Lokalråd skrives på listen sammen med de andre sponsorer til starteren. Der informeres på infostander, facebook samt hjemmeside. SD er ved at afsøge mulighederne for at få afholdt genoplivningskurser og brug af hjertestarteren. Øvrige placeringer i Ulstrup og omegn skal synliggøres. Kurset tænkes afholdt i Hallen sammen med andre organisationer. Planlægges gennemført i det nye år.

*Aktiviteter for erhvervslivet i Ulstrup(SD)*
Der henvises til referat fra møde 6. Der arbejdes videre med emnet. Især synes der at være stemning for at arrangere ”gåhjem møder” eller morgen møder hvor man ”speed dater” så kendskabet til hinandens virksomheder og udfordringer forbedres.

*Gratis bestyrelsesressourcer til virksomheder i Favrskov(SD).*

Der er etableret et projekt initieret af erhvervsrådet i Favrskov i det bestyrelsesnetværk, som er etableret der. Der er mulighed for at virksomheder GRATIS i op til et år efter aftale kan få tildelt personer enten som advisory board eller indgående i virksomhedens bestyrelse. Erhvervsrådet sikrer, at der bliver det rigtige match mellem virksomhedens behov og relevante kompetencepersoner. Blandt netværket er der flere professionelle bestyrelsesmedlemmer.(SD er en del af netværket). Alle virksomheder – også de som ikke er medlem af erhvervsrådet – kan komme i betragning. SD vil sikre information om dette tiltag på infostander, facebook og hjemmeside.

*Dannebrogspladsen*Som nævnt i referat fra møde 6, er Visionsplanen for Dannebrogspladsen godkendt i byrådet på møde den 25.9. SD har af flere omgange rykket kommunen for igangsætning, så vi undgår gener pga. oversvømmelse, som jo vil forsinke projektet. Det først møde er desværre først berammet til fredag dem 5.12.14.

1. Eventuelt.
*Generalforsamling 2015(SD)*SD fremlagde plan for tiltag vedr. kommende generalforsamling. Herunder blev det drøftet, hvem der var på valg samt accept af genvalg. SD afklarer nuværende bestyrelsesmedlemmers holdning til fortsat deltagelse i arbejdet. Inden næste bestyrelsesmøde udarbejdes udkast til beretning og planlægning - herunder tid og sted.
Følgende datoer er foreslået for generalforsamling: Tirsdag den 24.2 eller Onsdag den 25.2.2015. SD afklarer snarest af bestyrelsens muligheder.
2. Dato for næste møde.
Onsdag den 7.1.15 , Sofienlundparken 28, 8860 Ulstrup

Godkendt 07.01.2015

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Jens Aage Hansen Lars H. Storgaard Henrik Berg Laustsen

\_\_\_\_\_\_\_\_\_\_\_

Morten Dam